Üks hiljutine juhtum annab alust kahtlustada, et ahvirõuged võivad inimeselt lemmikloomadele edasi kanduda.
ESIMENE JUHTUM ⟩ Koer haigestus koos omanikega ahvirõugetesse
Väidetavalt nakatus üks Pariisis elav Itaalia väikehurt tänavu ahvirõugetesse pärast seda, kui oli oma haigestunud pereliikmetega koos ühes voodis maganud, kirjutab The Lancet.
Haigestumisest andsid märku koera kõhule tekkinud haavandid ja mädavillid.
Koer elab koos geipaariga, kes pöördus sarnaste sümptomitega haiglasse tänavu juunis.
Koeral tuvastati ahvirõuged PCR-testiga ning see on teadaolevalt esimene juhtum, mis annab alust arvata, et haigus on inimeselt lemmikloomale üle kandunud. Seega võiks olla soovituslik haigestumise korral oma lemmikloomadest eemale hoida. Täiendavad uuringud on siiski veel vajalikud.
Ahvirõuged on loomade viirusnakkushaigus, mis võib kanduda inimesele. Haigus levib piisknakkusena, otsesel kokkupuutel kahjustatud nahaga või kaudselt läbi pindade/esemete, mis on saastunud haigustekitajaga.
Maailma Terviseorganistatsioon (WHO) kuulutas juulis ahvirõugete puhangu ülemaailmseks tervisehädaolukorraks.